Hraðaakstur að minnka í Hvalfjarðargöngum ? Brot 129 ökumanna voru mynduð í Hvalfjarðargöngum frá mánudegi til fimmtudags í síðustu viku eða á um það bil 72 klukkustundum . Vöktuð voru 6.397 ökutæki og því ók lítill hluti ökumanna , eða 2% , of hratt eða yfir afskiptahraða . Við vöktun á sama stað í maí í fyrra óku hlutfallslega mun fleiri ökumenn of hratt eða yfir afskiptahraða , eða 5% . Meðalhraði hinna brotlegu við mælingu nú var liðlega 84 km en þarna er 70 km hámarkshraði . Fjórtán óku á 90 km hraða eða meira en sá sem hraðast ók mældist á 106 .